stanford-oval/wikipedia huggingface dataset:
วิทยุติดตามตัว

วิทยุติดตามตัวรุ่นต่าง ๆ
วิทยุติดตามตัว หรือ เพจเจอร์ (อังกฤษ: pager) (ราชบัณฑิตยสถาน: วิทยุเรียกตัว, วิทยุตามตัว) เป็นเครื่องมือทางโทรคมนาคมส่วนตัวอย่างง่าย สำหรับการส่งข้อความสั้น ๆ โดยรับข้อความทางเดียว กับจำนวนข้อความที่จำกัด อย่างเช่นหมายเลขโทรศัพท์ติดต่อกลับ จนถึงทั้งตัวอักษรและตัวเลข และเพจเจอร์ 2 ทาง คือสามารถส่งและรับอีเมล การส่งข้อความตัวและและการส่งเอสเอ็มเอส โดยการส่งข้อความไม่สามารถที่จะส่งได้ทันทีทันใด แต่ต้องโทรศัพท์ไปยังโอเปอเรเตอร์เพื่อบอกให้เจ้าหน้าที่พิมพ์ข้อความที่ต้องการและส่งต่อให้อีกทอดหนึ่ง โดยแจ้งหมายเลขประจำเครื่องของผู้รับ
ปัจจุบัน เพจเจอร์โดยมากใช้สำหรับการสนับสนุนการส่งข้อความในยามวิกฤต เนื่องจากความน่าเชื่อถือ และสามารถส่งข้อความถึงอุปกรณ์เป็นกลุ่มได้ ไม่เหมือนกับเครือข่ายโทรศัพท์มือถือ ที่ในยามฉุกเฉินหรือหายนะจะประสบปัญหาการใช้เครือข่ายเกินพิกัดจนใช้การไม่ได้ อย่างเช่นในเหตุวินาศกรรม 11 กันยายน พ.ศ. 2544 หรือเหตุการณ์พายุเฮอร์ริเคนแคทรีนา ด้วยเหตุผลนี้ทำให้เพจเจอร์ยังคงได้รับความนิยมในหมู่ของเจ้าหน้าที่บริการฉุกเฉิน เจ้าหน้าที่ด้านการแพทย์ และเจ้าหน้าที่ดูแลระบบบริการสารสนเทศหรืออยู่ในระบบคอมพิวเตอร์มือถือ
เพจเจอร์ในไทย

เพจเจอร์หรือวิทยุตามตัวเริ่มใช้ในประเทศไทยตั้งแต่ปี พ.ศ. 2520 และได้รับความนิยมอย่างกว้างขวางในช่วงปี พ.ศ. 2530 – พ.ศ. 2544 โดยบริษัทแปซิฟิก เทเลซิส เป็นผู้ให้บริการรายแรก ภายใต้ ชื่อ “แพคลิงก์” ซึ่งได้รับสัมปทานจากการสื่อสารแห่งประเทศไทย ต่อมาองค์การโทรศัพท์แห่งประเทศไทยได้ให้สัมปทานแก่เอกชนรายอื่น เริ่มจาก “โฟนลิงก์” ของกลุ่มชินคอร์ป ตามมาด้วย “ฮัทชิสัน” ซึ่งเป็นการร่วมทุนระหว่างฮัทชิสันวัมเปาและล็อกซเล่ย์ ที่เปิดให้บริการในเวลาไล่เลี่ยกัน หลังจากนั้นมีกลุ่มเลนโซ่และกลุ่มยูคอม
วิทยาลัยเกษตรและเทคโนโลยีขอนแก่น สถาบันการอาชีวศึกษาเกษตรภาคตะวันออกเฉียงเหนือ

| --- | --- |

ชื่อย่อ: วษท.ขก. / KKCAT
คติพจน์: พิทักษ์สิ่งแวดล้อม เพรียบพร้อมคุณธรรม  เลิศล้ำวิชาการ นำงานสู่ประชา
ประเภท: รัฐบาล - วิทยาลัย  สังกัดสถาบันการอาชีวศึกษาเกษตรภาคตะวันออกเฉียงเหนือ  สำนักงานคณะกรรมการการอาชีวศึกษา กระทรวงศึกษาธิการ
สถาปนา: 2 มกราคม พ.ศ. 2519 (48 ปี)
ที่ตั้ง: ที่ตั้งหลัก เลขที่ 176  หมู่ที่ 7 ถนนแจ้งสนิท ตำบลกุดเค้า อำเภอมัญจาคีรี จังหวัดขอนแก่น 40160   ศูนย์การเรียนหนองเรือ อำเภอหนองเรือ จังหวัดขอนแก่น 40210
เว็บไซต์: www.kkcat.ac.th
วิทยาลัยเกษตรและเทคโนโลยีขอนแก่น (อังกฤษ: Khon Kaen College of Agriculture and Technology) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดขอนแก่น โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
เปิดสอน

ปัจจุบันทำการเรียนการสอน ดังนี้
เปิดสอน > หลักสูตรประกาศนียบัตรวิชาชีพ

รับนักเรียนจบ ม.3 เรียนต่อ 3 ปี
สาขาวิชาพืชศาสตร์
สาขาวิชาสัตวศาสตร์
สาขาวิชาช่างกลเกษตร
สาขาวิชาประมง (เพาะเลี้ยงสัตว์น้ำ)
สาขาวิชาอุตสาหกรรมเกษตร
สาขาวิชาคอมพิวเตอร์ธุรกิจ
สาขาวิชาคอมพิวเตอร์ธุรกิจ (ศูนย์การเรียนหนองเรือ)
สาขาวิชาการบัญชี
สาขาวิชาการบัญชี ﻿(ศูนย์การเรียนหนองเรือ)
เปิดสอน > หลักสูตรปรกาศนียบีตรวิชาชีพชั้นสูง

รับนักเรียนจบ ม.6 หรือ ปวช. เรียนต่อ 2 ปี
สาขาวิชาพืชศาสตร์
สาขาวิชาสัตวศาสตร์
สาขาวิชาช่างกลเกษตร
สาขาวิชาประมง (เพาะเลี้ยงสัตว์น้ำ)
สาขาวิชาอุตสาหกรรมเกษตร
สาขาวิชาธุรกิจเกษตรและสหกรณ์
สาขาวิชาเทคโนโลยีภูมิทัศน์
สาขาวิชาคอมพิวเตอร์ธุรกิจ
สาขาวิชาคอมพิวเตอร์ธุรกิจ (ศูนย์การเรียนหนองเรือ)
สาขาวิชาการบัญชี
สาขาวิชาการบัญชี (ศูนย์การเรียนหนองเรือ)
เปิดสอน > หลักสูตรปริญญาตรี (ต่อเนื่อง)

เทคโนโลยีบัณฑิต (ทล.บ.)
รับนักศึกษาจบ ปวส.เกษตรศาสตร์หรือพืชศาสตร์
สาขาวิชาเทคโนโลยีการผลิตพืช
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาเกษตรภาคตะวันออกเฉียงเหนือ
เว๊บไซต์วิทยาลัย
วินเซนต์ โดนอฟรีโอ

| วินเซนต์ โดนอฟรีโอ |
| --- | --- |
โดนอฟรีโอในงาน 2014 Toronto International Film Festival
เกิด: วินเซนต์ ฟิลิป โดนอฟรีโอ  (1959-06-30) 30 มิถุนายน ค.ศ. 1959 (65 ปี) นครนิวยอร์ก สหรัฐ
อาชีพ:  นักแสดง  โปรดิวเซอร์  ผู้กำกับ 
ปีปฏิบัติงาน: 1983–ปัจจุบัน
คู่สมรส: Carin van der Donk (สมรส 1997)
คู่รัก: Greta Scacchi (1989–1993)
บุตร: 3 คน (รวมถึง Leila George)
วินเซนต์ โดนอฟรีโอ (อังกฤษ: Vincent Philip D'Onofrio, ออกเสียง: /dəˈnɒfrioʊ/; เกิด 30 มิถุนายน พ.ศ. 2502) เป็นนักแสดง, ผู้อำนวยการสร้าง และผู้กำกับชาวอเมริกัน เขาเป็นที่รู้จักจากรับบทสนับสนุนและแสดงนำทั้งในภาพยนตร์และโทรทัศน์ เขาได้รับการเสนอชื่อเข้าชิงรางวัล Primetime Emmy Award และรางวัลแซทเทิร์น สองรางวัล ซึ่งได้รับหนึ่งรางวัลจากบทบาทสนับสนุนในเรื่อง Men in Black
บทบาทของเขา ได้แก่ Private Leonard "Gomer Pyle" Lawrence ใน เกิดเพื่อฆ่า (1987), Edgar the Bug ใน Men in Black (1997) และ เดอะซีรีส์ (1997–2001), ตำรวจสายสืบเมืองนิวยอร์ก Robert Goren ใน Law & Order: Criminal Intent (2001–10) และ Wilson Fisk / Kingpin ใน แดร์เดวิล (2015–2018) โดนอฟรีโอเป็นผู้ได้รับรางวัลแซทเทิร์นและ Jay Award
วินาที

| วินาที |
| --- | --- |
ลูกตุ้มนาฬิกาที่ส่งเสียงติ๊กต็อกทุกวินาที
ข้อมูลทั่วไป
ระบบการวัด: หน่วยฐานเอสไอ
เป็นหน่วยของ: เวลา
สัญลักษณ์: s 
วินาที (อังกฤษ: Second) เป็นหน่วยฐานของเวลาในระบบหน่วยวัดระหว่างประเทศ (เอสไอ) และยังเป็นหน่วยเวลาในระบบการวัดอื่น เท่ากับ 1 ส่วน 60 ของนาที ระหว่าง ค.ศ. 1000 เมื่ออัลบิรูนี (al-Bīrūnī) ใช้วินาที ถึง ค.ศ. 1960 วินาทีนิยามว่าเป็น 1/86,400 ของวันสุริยคติเฉลี่ย (mean solar day) ซึ่งยังเป็นนิยามที่ใช้ในบริบททางดาราศาสตร์และกฎหมายอยู่บ้าง ระหว่าง ค.ศ. 1960 ถึง 1967 วินาทีนิยามในแง่คาบการโคจรของโลกรอบดวงอาทิตย์ใน ค.ศ. 1900 แต่ปัจจุบันนิยามอย่างแม่นยำขึ้นในแง่อะตอม วินาทีอาจวัดโดยใช้นาฬิกากล ไฟฟ้าหรืออะตอม
การสังเกตทางดาราศาสตร์ในห้วงคริสต์ศตวรรษที่ 19 และ 20 เปิดเผยว่าวันวันสุริยคติเฉลี่ยค่อย ๆ ยาวขึ้นแต่วัดได้ และความยาวของปีสุริยคติก็ไม่สามารถพยากรณ์ได้ทั้งหมดเช่นกัน ฉะนั้นการเคลื่อนที่ดวงอาทิตย์–โลกจึงไม่ถูกพิจารณาว่าเป็นพื้นฐานนิยามที่เหมาะสมต่อไป เมื่อมีการคิดค้นนาฬิกาอะตอม การนิยามวินาทีโดยยึดคุณสมบัติหลักมูลแห่งธรรมชาติจึงเป็นไปได้ นับแต่ ค.ศ. 1967 นิยามวินาทีเป็น
ช่วงเวลา 9192631770 คาบของการแผ่รังสีซึ่งสัมพันธ์กับการเปลี่ยนสถานะระหว่างสองระดับไฮเปอร์ไฟน์ (hyperfine level) ของสถานะพื้นของอะตอมซีเซียม-133
(the duration of 9192631770 periods of the radiation corresponding to the transition between the two hyperfine levels of the ground state of the caesium 133 atom)
ใน ค.ศ. 1997 คณะกรรมการชั่งตวงวัดระหว่างประเทศยืนยันว่านิยามข้างต้น "หมายถึงอะตอมซีเซียมในสถานะพักที่อุณหภูมิ 0 เคลวิน"
วินาทียังเป็นหน่วยฐานของเวลาในระบบหน่วยวัดเซนติเมตร-กรัม-วินาที, เมตร-กิโลกรัม-วินาที, เมตร-ตัน-วินาที และฟุต-ปอนด์-วินาที
ดูเพิ่ม

อันดับของขนาด (เวลา)
วินโดวส์ 10 โมบายล์

| --- | --- |

ภาพหน้าจอหลักของวินโดวส์ 10 โมบายล์
ผู้พัฒนา: ไมโครซอฟต์
เผยแพร่สู่กระบวนการผลิต: 20 พฤศจิกายน 2015; 8 ปีก่อน (2015-11-20)
พร้อมใช้งานโดยทั่วไป: 17 มีนาคม 2016; 8 ปีก่อน (2016-03-17)
รุ่นล่าสุด: 10.0.15254.603 (KB4535289) / 14 มกราคม 2020; 4 ปีก่อน (2020-01-14)
วิธีการอัปเดต: วินโดวส์อัปเดต
แพลตฟอร์ม: เออาร์เอ็ม 32-บิต, เออาร์เอ็ม 64-บิต
ชนิดเคอร์เนล: ผสม (วินโดวส์เอ็นที)
รุ่นก่อนหน้า: วินโดวส์โฟน 8.1 (2014) วินโดวส์อาร์ที (2012)
รุ่นถัดไป: ไมโครซอฟท์ลอนเชอร์ (2015)
เว็บไซต์ทางการ: microsoft.com/mobile/windows10
วินโดวส์ โมบายล์ 10 (อังกฤษ: Windows 10 Mobile) เป็นระบบปฏิบัติการล่าสุดสำหรับแทปเล็ตคอมพิวเตอร์ขนาดพกพาและโทรศัพท์มือถือโดยเฉพาะพัฒนาโดยไมโครซอฟต์  เปิดตัวครั้งแรกในปี 2015 เป็นรุ่นต่อจากวินโดวส์ 8.1, 8 โมบายล์ (วินโดวส์โฟน 8.1, 8) , วินโดวส์โฟน 7.8, 7.5, 7  และ เป็นผู้สืบทอดของ วินโดวส์ 5, 6, 6.5 โมบาย
วินโดวส์ 10 โมบายล์ มีเป้าหมายเพื่อให้ระบบปฏิบัติการมีความสอดคล้องกับพีซีมากขึ้น รวมถึงการซิงโครไนซ์เนื้อหาที่กว้างขวางยิ่งขึ้น แอพ Universal Windows Platform รวมถึงความสามารถในการเชื่อมต่อกับจอแสดงผลและการใช้เมาส์และแป้นพิมพ์บนฮาร์ดแวร์ที่รองรับ ไมโครซอฟต์ได้สร้างเครื่องมือสำหรับนักพัฒนาเพื่อพอร์ตแอปอ็อบเจกทีฟ-ซีของไอโอเอสโดยจำเป็นต้องปรับเปลี่ยนเพียงเล็กน้อย สมาร์ทโฟนวินโดวส์โฟน 8.1 สามารถอัปเกรดเป็นวินโดวส์ 10 โมบายล์ได้ ตามการสนับสนุนจากผู้ผลิตและผู้ให้บริการ คุณสมบัติบางอย่างขึ้นอยู่กับความเข้ากันได้ของฮาร์ดแวร์
วินโดวส์ 10 โมบายล์ได้รับการออกแบบมาเพื่อใช้กับสมาร์ทโฟนและแฟบเล็ตที่ทำงานบนสถาปัตยกรรมเออาร์เอ็มแบบ 32 บิต ไมโครซอฟต์ยังตั้งใจที่จะใช้แพลตฟอร์มนี้ใช้กับแท็บเล็ตเออาร์เอ็มที่มีหน้าจอขนาด 9 นิ้วหรือเล็กกว่านั้น แต่อุปกรณ์ดังกล่าวไม่เคยวางจำหน่ายในเชิงพาณิชย์ วินโดวส์ 10 โมบายล์เข้าสู่เบต้าสาธารณะสำหรับสมาร์ทโฟนลูเมียบางรุ่นในวันที่ 12 กุมภาพันธ์ 2015 สมาร์ทโฟนลูเมียเครื่องแรกที่ทำงานโดยวินโดวส์ 10 โมบายล์เปิดตัวเมื่อวันที่ 20 พฤศจิกายน 2015 ในขณะที่อุปกรณ์วินโดวส์โฟนที่สามารถอัปเดตได้ ได้อัปเดตเป็นวินโดวส์ 10 โมบายล์เมื่อวันที่ 17 มีนาคม 2016 ตามการสนับสนุนจากผู้ผลิตและผู้ให้บริการ
แพลตฟอร์มนี้ไม่เคยได้รับความนิยมหรือส่วนแบ่งการตลาดในระดับที่มีนัยสำคัญเมื่อเทียบกับแอนดรอยด์หรือไอโอเอส ในปี 2017 ไมโครซอฟต์ได้เริ่มลดการพัฒนาวินโดวส์ 10 โมบายล์ลงเนื่องจากผู้ใช้และนักพัฒนาไม่สนใจในแพลตฟอร์ม การสนับสนุนสำหรับวินโดวส์ 10 โมบายล์ สิ้นสุดในวันที่ 14 มกราคม 2020 วินโดวส์ 10 โมบายล์มีส่วนแบ่งตลาด 0.03% ในเดือนพฤษภาคม 2020
วินเชนโซที่ 1 กอนซากา

| วินเช็นโซที่ 1 กอนซากา Vincenzo I Gonzaga |
| --- | --- |
วินเช็นโซที่ 1 กอนซากา ราว ค.ศ. 1600
เกิด: 21 กันยายน ค.ศ. 1562
ถึงแก่กรรม: 9 กุมภาพันธ์ ค.ศ. 1612
บุตร: หลายคนรวมทั้ง ฟรานเชสโคที่ 4 กอนซากา วินเช็นโซที่ 2 กอนซากา เอเลเนอรา กอนซากา จักรพรรดินีแห่งโรมันอันศักดิ์สิทธิ์
บิดามารดา: กูกลิเอลโมที่ 1 กอนซากา (บิดา) อาร์คดัชเชสเอเลเนอร์แห่งออสเตรีย (มารดา)
วินเช็นโซที่ 1 กอนซากา (อังกฤษ: Vincenzo I Gonzaga) (21 กันยายน ค.ศ. 1562 - 9 กุมภาพันธ์ ค.ศ. 1612) วินเช็นโซดำรงตำแหน่งเป็นดยุคแห่งมานทัวระหว่างปี ค.ศ. 1587 จนกระทั่งเสียชีวิตในปี ค.ศ. 1612 วินเช็นโซเป็นบุตรของกูกลิเอลโมที่ 1 กอนซากาและอาร์คดัชเชสเอเลเนอร์แห่งออสเตรีย
วินเช็นโซเป็นผู้อุปถัมภ์คนสำคัญทางศิลปะและวิทยาศาสตร์และมีบทบาทในการทำให้มานทัวกลายเป็นศูนย์กลางสำคัญทางวัฒนธรรม และเป็นผู้อุปถัมภ์ศิลปินสำคัญๆ เช่นคีตกวีคลอดิโอ มอนเตแวร์ดิ (Claudio Monteverdi) และจิตรกรเฟล็มมิชปีเตอร์ พอล รูเบนส์
ดูเพิ่ม

ตระกูลกอนซากา
วิทยาลัยเกษตรและเทคโนโลยีศรีสะเกษ สถาบันการอาชีวศึกษาเกษตรภาคตะวันออกเฉียงเหนือ

วิทยาลัยเกษตรและเทคโนโลยีศรีสะเกษ (อังกฤษ: Sisaket College of Agriculture and Technology) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดศรีสะเกษ โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
| --- | --- |

ชื่อย่อ: วษท.ศก.  / SSKCAT
ประเภท: รัฐบาล - วิทยาลัย  สังกัดสถาบันการอาชีวศึกษาเกษตรภาคตะวันออกเฉียงเหนือ  สำนักงานคณะกรรมการการอาชีวศึกษา กระทรวงศึกษาธิการ
ผู้อำนวยการ: ดร.โสภา มะเครือสี
ที่ตั้ง: เลขที่ 91  หมู่ที่ 8 ตำบลหนองครก   อำเภอเมือง จังหวัดศรีสะเกษ 33000
เว็บไซต์: www.sskcat.ac.th
เปิดสอน

ปัจจุบันทำการเรียนการสอน ดังนี้
เปิดสอน > หลักสูตรประกาศนียบัตรวิชาชีพ

รับนักเรียนจบ ม.3 เรียนต่อ 3 ปี
สาขาวิชาเกษตรศาสตร์
สาขาวิชาพณิชยการ
เปิดสอน > หลักสูตรปรกาศนียบีตรวิชาชีพชั้นสูง

รับนักเรียนจบ ม.6 หรือ ปวช. เรียนต่อ 2 ปี
สาขาวิชาการบัญชี
สาขาวิชาเกษตรศาตร์
สาขาวิชาคอมพิวเตอร์ธุรกิจ
สาขาวิชาช่างกลเกษตร
สาขาวิชาพืชศาสตร์
สาขาวิชาเพาะเลี้ยงสัตว์น้ำ
สาขาวิชาสัตวรักษ์
สาขาวิชาสัตวศาสตร์
สาขาวิชาอุตสาหกรรมเกษตร
เปิดสอน > หลักสูตรปริญญาตรี (ต่อเนื่อง)

หลักสูตรเทคโนโลยีบัณฑิต (ทล.บ.)
รับนักศึกษาจบปวส. เกษตรศาสตร์ หรือ หรือสาขาวิชาที่เกี่ยวข้อง
สาขาวิชาเทคโนโลยีการผลิตสัตว์
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาเกษตรภาคตะวันออกเฉียงเหนือ
วินเชนโซ สกามอซซี

วินเชนโซ สกามอซซี
อนุสาวรีย์วินเชนโซสกามอซซี่
วินเชนโซ สกามอซซี (อังกฤษ: Vincenzo Scamozzi)  (2 กันยายน ค.ศ. 1548 - 7 สิงหาคม ค.ศ. 1616) เป็นสถาปนิกและนักเขียนเกี่ยวกับงานสถาปัตยกรรมชาวอิตาลี ใช้ชีวิตอยู่ในเมืองวีเชนซา (Vicenza) และเวนิส (Venice) ในช่วงท้ายของศตวรรษที่ 16 วินเชนโซ สกามอซซี น่าจะเป็นบุคคลที่สำคัญที่สุดในยุคนี้โดยเป็นช่วงต่อระหว่างอานเดรอา ปัลลาดีโอ (Andrea Palladio) กับบัลดัสซาร์เร ลองเกนา (Baldassarre Longhena) ซึ่งลองเกนาเป็นลูกศิษย์คนหนึ่งของวินเชนโซ
วินเชนโซเกิดที่เมืองวีเชนซา (Vicenza) บิดาเป็นนักสำรวจ (surveyor) และผู้รับเหมาก่อสร้าง (building contractor) นาม จาน โดเมนีโก สกามอซซี (Gian Domenico Scamozzi) วินเชนโซได้มีโอกาสไปเยือนโรมในปี 1579-1580 แล้วย้ายไปเวนิสในปี 1581
อิทธิพลของสกามอซซีต่อโลกของสถาปัตยกรรมนั้นมีอย่างสูงส่ง โดยเฉพาะจากงานเขียนชื่อแนวคิดสถาปัตยกรรมสากล (L'Idea della Architettura Universale หรือ The Universal Idea of Architecture) เป็นงานเขียนชิ้นสุดท้ายของยุคฟื้นฟูศิลปวิทยาเกี่ยวกับทฤษฎีทางสถาปัตยกรรม ถูกพิมพ์เผยแพร่ด้วยภาพพิมพ์แกะไม้ (woodcut illustrations) ในเวนิส เมื่อปี 1615 วินเชนโซยังได้เขียนเกี่ยวกับชีวิตการประกอบวิชาชีพของเขา ซึ่งทำให้หนังสือเล่มนี้กลายเป็นเหมือนกับเครื่องมือทางการประชาสัมพันธ์ของเขาไป วินเชนโซได้บันทึกงานออกแบบ แปลน รูปด้าน ทั้งงานที่ได้สร้างจริงและงานที่ไม่ได้สร้าง รวมทั้งงานที่เป็นลักษณะของจินตนาการที่เหนือเทคโนโลยีในยุคนั้นอีกด้วย วินเชนโซเป็นสถาปนิกผู้หนึ่งที่เข้าใจคุณค่าของการประชาสัมพันธ์ตัวเองผ่านทางงานเขียนที่ประสบความสำเร็จ
งานออกแบบที่สำคัญ

1580-1592: วิลลากาปรา (Villa Capra) หรือลาโรตอนดา  ("La Rotonda") ตั้งอยู่ใกล้กับเมืองวีเชนซา (เป็นการสานต่องานของปัลลาดีโอและทำการต่อเติมเพิ่มขึ้น)
1581-1599: อาคารโปรกูราตีเอนูโอเว (Procuratie Nuove) ที่จัตุรัสซานมาร์โก เมืองเวนิส (ต่อมาบัลดัสซาร์เร ลองเกนาได้เข้ามาทำการออกแบบตกแต่งภายในจนสำเร็จ)
1584-1585: โรงละครโอลิมปิก (Teatro Olimpico) เมืองวีเชนซา (ปรับปรุงจากโครงสร้างเดม ออกแบบโดยปัลลาดีโอ)
1597: วิลลาโมลิน เมืองมานดรีอา
วิทยาลัยเทคโนโลยีบริหารธุรกิจรักไทย ขุขันธ์

| --- | --- |
ชื่อย่อ: ว.ทรท.ขข. / RT-TECH
คติพจน์: พลังความรู้คู่คุณธรรม นำทางสู่ความสำเร็จ
ประเภท: วิทยาลัยอาชีวศึกษาเอกชน สังกัดสำนักงานคณะกรรมการการอาชีวศึกษา กระทรวงศึกษาธิการ
สถาปนา: พ.ศ. 2547
ที่ตั้ง: 407 หมู่ 3 ตำบลห้วยเหนือ อำเภอขุขันธ์ จังหวัดศรีสะเกษ 33140
สี:   ขาว   แดง
เว็บไซต์: www.rtkk.ac.th/
วิทยาลัยเทคโนโลยีบริหารธุรกิจรักไทย ขุขันธ์ (อังกฤษ: Rakthai Khukhan Bussiness Administration Technological College) เป็นวิทยาลัยอาชีวศึกษาเอกชน ในสังกัดสำนักงานคณะกรรมการส่งเสริมการศึกษาเอกชน ก่อตั้งขึ้นเมื่อปี พ.ศ. 2547 ตั้งอยู่ที่ ตำบลห้วยเหนือ อำเภอขุขันธ์ จังหวัดศรีสะเกษ จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชสชีพชั้นสูง (ปวส.)  ผู้รับใบอนุญาตเปิดสถานศึกษาคือ นายศิริธัช โรจนพฤษ์ เป็นผู้รับใบอนุญาตเปิดบริษัทเทคโนโลยีบริหารธุรกิจรักไทย จำกัด
ในวันที่ 12 กุมภาพันธ์ 2559 ราชกิจจานุเบกษา ได้มีการเผยแพร่คำสั่งหัวหน้า คณะรักษาความสงบแห่งชาติ ที่ 8/2559 ซึ่งมีสาระสำคัญคือให้สถาบันอาชีวศึกษาทั้งภาครัฐและเอกชนรวมเข้าไว้ด้วยกันโดยมีผลตั้งแต่วันที่ 13 กุมภาพันธ์ 2559
ประวัติ

ประวัติวิทยาลัยเทคโนโลยีบริหารธุรกิจรักไทย ขุขันธ์ จ.ศรีสะเกษ เปิดเป็นวิทยาลัยอาชีวศึกษา  ระดับประกาศนียบัตรวิชาชีพ (ปวช.)  และระดับประกาศนียบัตรวิชาชีพชั้นสูง (ปวส.)  เปิดสอนครั้งแรกเมื่อวันที่ 7 มิถุนายน พ.ศ. 2547  ผู้รับใบอนุญาต คือ บริษัทเทคโนโลยีบริหารธุรกิจรักไทย ขุขันธ์  โดยนายอามร เจตจำนง เป็นผู้รับใบอนุญาตตามใบอนุญาตให้จัดตั้งโรงเรียนที่ ศก.0006/2547 นายพงษ์ศักดิ์ บุญศล เป็นผู้จัดการโรงเรียน ตามใบอนุญาตที่  ศก.0008/2552
ปัจจุบันผู้รับใบอนุญาต คือ นายศิริธัช โรจนพฤกษ์
ผู้จัดการ คือ นายณัทชพงษ์ เลาวัณย์ศิริ
วิทยาลัยเทคโนโลยีบริหารธุรกิจรักไทย ขุขันธ์ จัดเป็นสถานศึกษา ดูแลและรับผิดชอบนักศึกษาจากอำเภอขุขันธ์ อำเภอภูสิงห์ อำเภอปรางค์กู่ และส่วนหนึ่งของอำเภอไพรบึง  มีความพร้อมด้านหลักสูตรการเรียนการสอน บุคลากร อาคารสถานที่  วัสดุและครุภัณฑ์ สามารถให้ความรู้ทักษะด้านวิชาชีพ  ต่อชุมชน เมื่อสำเร็จการศึกษาทุกหลักสูตรสามารถไปประกอบวิชาชีพได้ และมีความรู้ขั้นพื้นฐาน สามารถไปศึกษาต่อในระดับสูงได้ 
วิทยาลัยเทคโนโลยีบริหารธุรกิจรักไทย มีหน้าที่จัดการศึกษาฝึกอบรม และส่งเสริมการประกอบอาชีพให้เป็นไปตามนโยบายของรัฐบาล สอดคล้องกับการพัฒนาเศรษฐกิจและสังคมของชาติ ได้กำหนดแผนนโยบาย  บริหารจัดการเรียนการสอนคือ
1.จัดการศึกษาหลักสูตรและแผนการศึกษาของชาติได้สอดคล้องกับความต้องการของท้องถิ่น  ในด้านอุตสาหกรรม  และพาณิชยกรรม
2. จัดการฝึกอบรมระยะสั้น
3. วิเคราะห์และส่งเสริมการพัฒนาวิชาชีพต่างๆ
4. ฝึกอบรมนักศึกษาให้มีคุณธรรมและจริยธรรมในวิชาชีพ
5. ให้บริการชุมชนและหน่วยงานอื่น
6. รับงานการค้าที่เหมาะสมกับการเรียนการสอน
7. ประสานงานกับสถานประกอบการเพื่อให้นักศึกษาออกฝึกงาน
ขนาดและที่ตั้ง

มีเนื้อที่ 12 ไร่ 3 งาน 30 ตารางวา  ตั้งอยู่เลขที่ 407 บ้านหาด หมู่ 3  ตำบลห้วยเหนือ อำเภอขุขันธ์ จังหวัดศรีสะเกษ
สัญลักษณ์ของวิทยาลัย

เครื่องหมายสัญลักษณ์ เครื่องหมาย/ตราวิทยาลัย มีลักษณะเป็นรูปวงกลม 2 วงซ้อนกันระหว่างขอบวงกลมใน บอกชื่อวิทยาลัยเทคโนโลยีบริหารธุรกิจรักไทย และปรัชญาวิทยาลัย คือ พลังความรู้คู่คุณธรรม นำทางสู่ความสำเร็จ ภายในวงกลมมีรูปอยู่ 4 รูป คือ
1. ธงชาติไทย หมายถึง ความเป็นไทย
2. รูปธรรมจักร หมายถึง คุณธรรม จริยธรรม
3. รูปฟันเฟือง หมายถึง พลังขับเคลื่อนและความพร้อมเพรียงกัน
4. รูปหนังสือ หมายถึง วิชาความรู้
ต้นไม้ประจำวิทยาลัย : อินทนิล
สีประจำวิทยาลัย : ขาว - แดง
สีขาว หมายถึง คุณธรรมความดีงาม
สีแดง หมายถึง พลังคู่คุณธรรม นำทางสู่ความสำเร็จ
ปรัชญาวิทยาลัย : พลังคู่คุณธรรม  นำทางสู่ความสำเร็จ
พุทธสุภาษิต ปญญา  โลกสมิ  ปชโชโต ปแปลว่า ปัญญา คือ แสงสว่างโลก
นโยบาย : เรียนใกล้บ้าน งบประมาณไม่บานปลาย สบายจิต อยู่ใกล้ชิดพ่อแม่
สภาพชุมชน เศรษฐกิจ สังคมและการเมือง

ชุมชนในพื้นที่บริการของวิทยาลัย ได้แก่ ชุมชนในเขตพื้นที่อำเภอขุขันธ์ อำเภอภูสิงห์ อำเภอปรางค์กู่ และอำเภอไพรบึง สภาพเศรษฐกิจส่วนใหญ่ประกอบอาชีพเกษตรกรรม ภาษาที่ใช้ในท้องถิ่น ได้แก่ ภาษาไทย ภาษาลาว ภาษาเขมร ภาษาส่วย ประชาชนส่วนใหญ่นับถือศาสนาพุทธ ประชาชนยึดมั่นในระบอบประชาธิปไตย
หลักสูตรการเปิดสอนทั้งหมด > หลักสูตรประกาศนียบัตรวิชาชีพ (ปวช.)

ประเภทวิชาอุตสาหกรรม
สาขาวิชาช่างยนต์
สาขาวิชาช่างไฟฟ้ากำลัง
สาขาวิชาช่างอิเล็กทรอนิกส์
สาขาวิชาเครื่องทำความเย็นประปรับอากาศ
ประเภทวิชาพาณิชยกรรม
สาขาวิชาการบัญชี
สาขาวิชาเทคโนโลยีธุรกิจดิจิทัล
สาขาวิชาธุรกิจค้าปลีก
หลักสูตรการเปิดสอนทั้งหมด > หลักสูตรประกาศนียบัตรวิชาชีพชั้นสูง (ปวส.)

ประเภทวิชาอุตสาหกรรม
สาขาวิชาช่างยนต์
สาขาวิชาช่างไฟฟ้ากำลัง
สาขาวิชาช่างอิเล็กทรอนิกส์
สาขาวิชาเทคนิคเครื่องทำความเย็นประปรับอากาศ
ประเภทวิชาพาณิชยกรรม
สาขาวิชาการบัญชี
สาขาวิชาธุรกิจดิจิทัล
วิทยาลัยในเครือบริษัท เทคโนโลยีบริหารธุรกิจรักไทย

วิทยาลัยเทคโนโลยีบริหารธุรกิจรักไทย มุกดาหาร จังหวัดมุกดาหาร
วิทยาลัยเทคโนโลยีบริหารธุรกิจรักไทย บุณฑริก จังหวัดอุบลราชธานี
วิทยาลัยเทคโนโลยีบริหารธุรกิจรักไทย ขุขันธ์ จังหวัดศรีสะเกษ
วิทยาลัยเทคโนโลยีบริหารธุรกิจรักไทย ท่าบ่อ จังหวัดหนองคาย
วิทยาลัยเทคโนโลยีบริหารธุรกิจรักไทย ละหานทราย จังหวัดบุรีรัมย์
วิทยาลัยเทคโนโลยีบริหารธุรกิจรักไทย พุทไธสง จังหวัดบุรีรัมย์
วิทยาลัยเทคโนโลยีบริหารธุรกิจรักไทย นากลาง จังหวัดหนองบัวลำภู
วิทยาลัยเทคโนโลยีบริหารธุรกิจรักไทย โพนพิสัย จังหวัดหนองคาย
วิทยาลัยเทคโนโลยีบริหารธุรกิจรักไทย บึงกาฬ จังหวัดบึงกาฬ
วิทยาลัยเทคโนโลยีบริหารธุรกิจรักไทย เขมราฐ จังหวัดอุบลราชธานี
วิทยาลัยเทคโนโลยีบริหารธุรกิจรักไทย น้ำยืน จังหวัดอุบลราชธานี
วิทยาลัยเทคโนโลยีบริหารธุรกิจรักไทย สิรินธร จังหวัดอุบลราชธานี
วิทยาลัยเทคโนโลยีบริหารธุรกิจรักไทย สุวรรณภูมิ จังหวัดร้อยเอ็ด
วิทยาลัยเทคโนโลยีบริหารธุรกิจรักไทย คง จังหวัดนครราชสีมา
วินโดวส์เนปจูน

| --- | --- |
รุ่นของระบบปฏิบัติการไมโครซอฟท์ วินโดวส์
ภาพหน้าจอวินโดวส์เนปจูน เมื่อล็อกอิน
ผู้พัฒนา: ไมโครซอฟท์
รุ่นทดลองล่าสุด: 5.50.5111 / 27 ธันวาคม 1999; 24 ปีก่อน (1999-12-27)
ชนิดเคอร์เนล: Windows NT
สัญญาอนุญาต: Non-disclosure agreement
สถานะการสนับสนุน
Never released
เนปจูน  (อังกฤษ: Neptune) เป็นรุ่นหนึ่งของไมโครซอฟท์ วินโดวส์ ซึ่งอยู่ภายใต้การพัฒนาในปี พ.ศ. 2542 (ค.ศ. 1999) โดยใช้พื้นฐานของวินโดวส์ 2000 ซึ่งจะนำมาแทนที่ระบบปฏิบัติการเชื้อสายวินโดวส์ 9x และยังถูกวางแผนไว้ว่าจะให้เป็นวินโดวส์รุ่นแรกที่พัฒนาขึ้นโดยใช้พื้นฐานของวินโดวส์เอ็นทีที่จะวางจำหน่ายให้กับผู้ใช้ตามบ้านอีกด้วย
ในวินโดวส์เนปจูนได้เพิ่มคุณลักษณะใหม่ๆบางอย่างเข้ามา เช่น ไฟร์วอลล์ ซึ่งได้ถูกรวมอยู่ในวินโดวส์เอกซ์พีอีกด้วย และยังเพิ่มหน้าจอล็อกอินเช่นเดียวกับวินโดวส์เอกซ์พี และยังประกอบด้วยส่วนติดต่อผู้ใช้ใหม่ เช่น Activity Centers เป็นต้น
ต้นปี พ.ศ. 2543 (ค.ศ. 2000) ไมโครซอฟท์ร่วมกับทีมที่พัฒนาวินโดวส์เนปจูน เพื่อพัฒนาวินโดวส์โอดิสซีย์ซึ่งเป็นรุ่นอัพเกรดของวินโดวส์ 2000 สำหรับลูกค้าทางธุรกิจ ต่อมาทีมนั้นได้ทำโครงการใหม่ โดยเอาวินโดวส์เนปจูนกับวินโดวส์โอดิสซีย์มารวมเข้าด้วยกัน ใช้ชื่อรุ่นว่า วิสต์เลอร์  ซึ่งได้ถูกเปิดตัวเมื่อปลายปี พ.ศ. 2544 (ค.ศ. 2001) ในชื่อวินโดวส์เอกซ์พี ในตอนนั้นเอง ไมโครซอฟท์ก็ได้เปิดตัวระบบปฏิบัติการซึ่งถูกพัฒนาจากดอสสำหรับใช้งานทั่วไปเรียกว่า วินโดวส์มี
ระหว่างการพัฒนา ได้วางแผนจะเปิดตัว service pack ห้ารุ่นด้วยกัน ใน Microsoft Anti-Trust documents แสดงให้เห็นว่าวินโดวส์เนปจูนได้มีชื่อผู้สำเร็จอีกชื่อหนึ่งว่า ไทรทัน ซึ่งเป็นการปรับปรุงขนาดเล็กด้วยการเปลี่ยนส่วนติดต่อผู้ใช้เล็กน้อย และได้วางแผนจะเปิดตัว service pack แล้ว
วินโดวส์เอ็นที 6.1

วินโดวส์เอ็นที 6.1 (อังกฤษ: Windows NT 6.1) เป็นระบบปฏิบัติการของไมโครซอฟท์ ซึ่งสามารถหมายถึง
วินโดวส์ 7
วินโดวส์เซิร์ฟเวอร์ 2008 R2
วินโดวส์เอ็นที 6.0

วินโดวส์เอ็นที 6.0 (อังกฤษ: Windows NT 6.0) เป็นระบบปฏิบัติการของไมโครซอฟท์ ซึ่งสามารถหมายถึง
วินโดวส์วิสตา
วินโดวส์เซิร์ฟเวอร์ 2008
วินโดวส์ 2000

| --- | --- |

ภาพหน้าจอของวินโดวส์ 2000
ผู้พัฒนา: ไมโครซอฟท์
ตระกูลระบบปฏิบัติการ: ไมโครซอฟท์ วินโดวส์
รหัสต้นฉบับ: Shared source
เผยแพร่สู่กระบวนการผลิต: 17 กุมภาพันธ์ พ.ศ. 2543
รุ่นล่าสุด: 5.0 SP4 Rollup 1 v2 (5.0.3700.6690) / 13 กันยายน พ.ศ. 2548
แพลตฟอร์ม: x86, Itanium
ชนิดเคอร์เนล: Hybrid kernel
สัญญาอนุญาต: MS-EULA
รุ่นก่อนหน้า: วินโดวส์ NT 4.0 (1996)
รุ่นถัดไป: วินโดวส์เอ็กซ์พี (2001, ไคลเอนท์) วินโดวส์เซิร์ฟเวอร์ 2003 (2003, เซิร์ฟเวอร์)
เว็บไซต์ทางการ: www.microsoft.com/windows2000
สถานะการสนับสนุน
หยุดการสนับสนุนเมื่อ 13 กรกฎาคม พ.ศ. 2553
วินโดวส์ 2000 (อังกฤษ: Windows 2000) เป็นระบบปฏิบัติการมาจากสายผลิตภัณฑ์วินโดวส์เอ็นทีโดยออกแบบสำหรับธุรกิจ ซึ่งเป็นรุ่นต่อจากวินโดวส์เอ็นที 4.0 ซึ่งได้ออกในวันที่ 17 กุมภาพันธ์ พ.ศ. 2543 (ค.ศ. 2000) จากนั้นวินโดวส์เอกซ์พี ได้รับช่วงต่อในปี พ.ศ. 2544 และวินโดวส์เซิร์ฟเวอร์ 2003 ในปี พ.ศ. 2546
วินโดวส์ 2000 ได้แบ่งเป็นรุ่นดังนี้:
Windows 2000 Professional
Windows 2000 Server
Windows 2000 Advanced Server
Windows 2000 Datacenter Server
Windows 2000 Advanced Server Limited Edition (สำหรับ Intel Itaninum ไมโครโพรเซสเซอร์ 64-บิต)
ภาษาที่ใช้ได้

วินโดวส์ 2000 รองรับภาษาอาหรับ อาร์เมเนีย บอลติก ยุโรปกลาง ซีริลลิก จอร์เจีย กรีก ฮีบรู อินเดีย ญี่ปุ่น เกาหลี จีนตัวย่อ จีนตัวเต็ม ไทย ตุรกี เวียดนาม และภาษาในแถบตะวันตก
วิธีฮันติงตัน-ฮิลล์

วิธีฮันติงตัน-ฮิลล์ (อังกฤษ: Huntington–Hill method) เป็นวิธีการจัดสรรปันส่วนที่นั่งในสภาโดยใช้ตัวหารพิเศษ D ซึ่งเปลี่ยนไปตามเขตเลือตั้ง (เท่ากับขนาดประชากรหารด้วย D) โดยใช้ค่าเฉลี่ยเรขาคณิตเป็นโควตาต่ำและโควตาสูงสำหรับเป็นตัวหาร ซึ่งจะทำให้ผลลัพธ์ออกมาเป็นจำนวนที่นั่งที่ลดความแตกต่างของขนาดเขตเลือกตั้ง ซึ่งเมื่อนำมาใช้กับระบบการลงคะแนนแบบสัดส่วน จะคล้ายกับวิธีค่าเฉลี่ยสูงสุดที่ใช้ในระบบสัดส่วนแบบบัญชีรายชื่อโดยตัวหารที่ใช้คือ 



D
=


n
(
n
+
1
)




{\textstyle D={\sqrt {n(n+1)}}}

 โดย n คือจำนวนที่นั่งของแต่ละรัฐหรือพรรคการเมืองได้รับจัดสรรในขั้นตอน (โควตาต่ำ) และ n + 1 คือจำนวนที่นั่งที่แต่ละรัฐหรือพรรคการเมืองควรจะได้ตามบัญชีรายชื่อ (โควตาสูง) โดยถึงแม้ว่าจะไม่มีสภานิติบัญญัติใดใช้วิธีการจัดสรรปันส่วนนี้ในการแบ่งที่นั่งให้พรรคการเมืองภายหลังการเลือกตั้ง แต่ในอดีตเคยได้รับการเสนอใช้สำหรับการเลือกตั้งสภาขุนนางซึ่งกำกับไว้ในร่างพระราชบัญญัติการปฏิรูปสภาขุนนาง ซึ่งไม่ผ่านการพิจารณาจากสภา
วิธีหารนี้ถูกใช้ในการจัดสรรที่นั่งในสภาผู้แทนราษฎรสหรัฐเพื่อการหาจำนวนที่นั่งของผู้แทนราษฎรสำหรับแต่ละรัฐ โดยถูกเรียกโดยสำนักงานสำมะโนประชากรสหรัฐว่าเป็น วิธีสัดส่วนเท่า (Method of equal proportions) โดยตั้งชื่อให้เกียรติแก่ผู้คิดค้น คือ เอ็ดเวิร์ด ฮันติงตัน และโจเซฟ แอดนา ฮิลล์